Katedra občianskeho a obchodného práva vyhlasuje konkurz na pomocné vedecké sily

**KONKURZ NA TRI MIESTA POMOCNÝCH VEDECKÝCH SÍL**

Vážené kolegyne, vážení kolegovia,

katedra občianskeho a obchodného práva vyhlasuje konkurz na **tri miesta** pomocných vedeckých síl na **obdobie 6 mesiacov od 17.10. 2022,** pre odbor

- občianske hmotné právo (tútor: doc. JUDr. Marianna Novotná, PhD. mim.prof.)

- občianske hmotné právo (tútor: doc. JUDr. Monika Jurčová, PhD. mim.prof.)

- civilný proces (tútor: JUDr. Jozef Zámožík, PhD.)

**Náplň práce:**

Študent podľa pokynu tútora alebo ním poverenej osoby vykonáva rôzne pomocné práce pri vedeckej činnosti, najmä rešerše judikatúry, vyhľadávanie článkov a inej literatúry, korektúry textov, rekapitulácia textov.

Študent vypracované zadania odovzdáva svojmu tútorovi a zapisuje ich do časového harmonogramu. Maximálna časová náročnosť je 100 hodín za obdobie 6 mesiacov.

Práca pomocnej vedeckej sily je ohodnotená **2 kreditmi**, ktoré študent získa po vypracovaní zadaných úloh.

Študentovi môže byť podľa kvality a rozsahu vykonávanej práce na základe návrhu vedúceho katedry a po schválení príslušným dekanom a rektorom univerzity, poskytnuté jednorazové **motivačné štipendium.**

**Požiadavky:**

- absolvovanie 1. ročníka bakalárskeho štúdia

- nadpriemerný záujem o právo

- zmysel pre spoluprácu

Vo svojich prihláškach uveďte Vašu motiváciu, vzťah k odborom vyučovaných katedrou a svoje jazykové a iné schopnosti.

Prihlášku pošlite na e-mail: zoricakova.veronika@gmail.com s predmetom správy: POMOCNA VEDECKA SILA

**Uzávierka prihlášok:** 10.10.2022

Doc. JUDr. Monika Jurčová, PhD. mim.prof.

vedúca Katedry občianskeho a obchodného práva